প্রথম ওভার শেষে বাংলাদেশের সংগ্রহ যখন দুই উইকেটে ১ রান তখন দলের হাল ধরেন মুশফিকুর রহিম আর মোহাম্মদ মিথুন।এই জুটি থেকে আসে ১৩১ রান। পর পর দুজনেই তুলে নেন অর্ধশত রান। কিন্তু মিথুনকে থামতে হয় ৬৩ রানের মাথায়। মিথুন থামলেও থামেননি মুশফিক।কখনও মেহেদী মিরাজ, কখনও মাশরাফি মুর্তজাকে নিয়ে জুটি গড়ে এগিয়ে নিয়েছেন দলকে, সঙ্গে বাড়িয়েছেন নিজের রানের অংকও।শেষ পর্যন্ত তুলে নেন শতক। ওয়ানডে ক্যারিয়ারে এটি তার ষষ্ঠতম শত রানের ইনিংস।